"Əkinçi", 30 yanvar 1876, №2/Təzə xəbərlər
İran dövlətinin Tiflis general-konsulunun dəftərxanasından yazırlar: keçən
ziqədə ayının onuncu yövmündə Culfa sərhəddində İran dövlətinin tərəfindən
nəviştəcat, pul və əmanət göndərmək üçün poştxana bina olunub. Bundan sonra
ümumi-nas bacara bilirlər ki, öz nəviştəcat, pul və əmanətlərini haman poştxananın
təvəssütilə lazım olan yerlərə göndərsinlər və göndərən surətdə gərək paketin
üstündə vazeh yazılsm ki, bu kağız ya pul, ya əmanət Culfa sərhəddində İran
poştxanasına yetişib onun təvəssütilə filan şəhərdə, filankəs filan oğluna çatsın.
Hər şəxsin zakaznoy kağızı və ya əmanəti müəyyən olan məhlədə özünə çatmıya, o
vaxt o kağız və o əmanəti iki ay saxlayıb ondan sonra sahibinə geri qaytaracaqdır.
Məzbur poştxana mütəəhhid olur ki, əgər bir şəxsin pulu, kağız və ya əmanəti
yolda tələf olub lazım olan yerinə yetişməyə cəmi xəsarətinin öhdəsindən gəlsin.
 * *
İngilis padşahının oğlu bu çağacan Hindistanda səyahət edir. İndi
Hindistanın şimal tərəfindən pələng və fil şikarına məşğuldur.
 * *
Bir ildir ki, Badkubənin sudebni pristavı erməni Sukyasov min səkkiz yüz
manat padşahlıq pulun özünə məsrəf eləməkdən ötrü məhbus olmuş idi. Bu
yanvarın 13-də onun işi qət olan zaman Badkubə erməniləri siyahı üzilə ol məbləği
cəm edib suda veriblər. Ona binaən sud onu qulluqdan əzl edib əldən qoyubdur.
Bizim müsəlmanlardan belə işə 5 qəpik də verən olmaz.
 * *
Peterburqda təzədən Rusiyada ixtira olunmuş tüfəng ilə əsgərlər məşq
edirlər. Onu hava ilə doldururlar, gülləsi 70 arşın gedir və tüstüsü olmur.
 * *
Andraşinin sülhnaməsini hələ Osmanlı qəbul etməyib. Deyirlər İngilis də
təkid edəcək ki, qəbul etsin.
 * *
Daşkənddən yazırlar ki, abtavaçıbaşı təzədən Acid şəhərində qəzavət üçün
10.000 əsgər cəm etmiş imiş, amma Namanğanda olan rus əsgərləri onları
pərakəndə ediblər.
 * *
Peterburqda itiğlis adlı bir kəs bir milyon manat verib ki, ol məbləğ ilə bir
şəkil çəkmək məktəbxanası açılsın.
 * *
Tiflisdə dövlət tərəfindən bir məclis bina olunub ki, Qafqazda olan əkin
sulamaq adətlərin cəm edib bir qərardad qoysun ki, su xalq arasında doğruluq ilə
paylansın.
 * *
Tiflisdə ermənilər və gürcülər öz dillərində həmişə teatr çıxardıllar, amma
bu çağacan onların həmişəlik imarəti yox idi. İndi istəyirlər dəftər ilə pul yığıb teatr
üçün imarət təmir etsinlər.
 * *
Dünyada 1034434000 insan var, o cümlədən 17300000 müsəlman,
300000000 xaçpərəst, 47000 yəhudi, 740000000 bütpərəst və artığı qeyri
məzhəblərdir. Dünyada min məzhəb var.
 * *
İmtahan ilə məlum olub ki, dərya suyunun 62 putunda bir qran qızıl olur.

Əkinçi qəzetindəki xəbərlər